Coordenadas: 52°14′22″N 21°02′44″L﻿ / ﻿52.239444, 21.045556

O **Stadion Narodowy** (do polaco: *Estadio Nacional*) é un campo de fútbol situado na cidade de Varsovia, capital de Polonia. Está construído onde, até 2008, se atopaba o Estadio 10º Aniversario (en polaco: *Stadion Dziesięciolecia*).

Descrición
----------

O estadio ten capacidade para albergar 58.145 espectadores, menos que o desaparecido Stadion Dziesięciolecia cun aforamento do 71.008. A súa construción comezou en 2008 e terminou oficialmente o 29 de novembro de 2011. A estadio conta cun singular teito retráctil de PVC, que se desprega a dende a beira superior até unha agulla suspendida sobre o centro do campo. O estadio será o escenario onde se xogará o partido inaugural da Eurocopa 2012 (un partido da fase de grupos grupo), outros dous partidos da mesma fase, un de cuartos de final , e unha das semifinais. O Estadio Nacional non será novo estadio dos equipos de fútbol locais, o Legia Warszawa e o Polonia Warszawa, aínda que é posible que si o utilicen en caso de encontros de grande importancia.

Xunto co estadio, a planificación inclúe a construción dun pavillón polideportivo cuberto con capacidade para 20.000 espectadores, unha piscina de tamaño olímpico para 4.000 espectadores, un parque acuático, un hotel, un centro de conferencias, así como catering e outros servizos. A construción será seguida por unha completa renovación da Estación de Tren de Varsovia próxima, e a apertura dunha estación de metro e un segmento da segunda liña do Metro de Varsovia que conecta a zona co centro da cidade. Os terreos son propiedade do goberno nacional, polo que o investimento será financiado por el en lugar da cidade de Varsovia.

Traballos de construción
------------------------

Os traballos de construción comezaron en 2008. A primeira fase da construción consistiu en demoler as vellas bancadas do antigo Estadio do 10º Aniversario. Durante a cerimonia de inauguración celebrada, o 7 de outubro de 2009, colocouse unha pedra angular (primeira pedra) e unha cápsula do tempo. A cápsula contén as bandeiras de Polonia, da Unión Europea e da cidade de Varsovia, xornais do día, moedas, billetes, e outros artefactos.

O 1 de decembro de 2009 atopábanse traballando dous obreiros nunha plataforma que estaba a ser erguida por un guindastre á unha altura de 18 metros cando a suspensión rompeu, causando a caída da plataforma morrendo un dos obreiros ao instante e o outro unhas horas máis tarde no hospital. Outro accidente fatal ocorreu o 9 de maio de 2011 cando un traballador caeu dende o teito. As autoridades están a investigar as circunstancias deste accidente

En 2009, as obras de construción prevíanse rematar para mediados de 2011. Con todo, déronse a coñecer fallos na construción a finais de maio de 2011, o que resultou no establecemento dunha nova data de remate das obras para o 29 de novembro de 2011. Ese mesmo día o estadio estaba xa finalizado, aínda que aínda non tivo a súa inauguración oficial.

Eurocopa 2012
-------------

*Artigo principal**:* Eurocopa de Fútbol Polonia/Ucraína 2012.
### Partidos

O Stadion Narodowy alberga durante o campionato cinco encontros: tres encontros da fase de grupos, un de cuartos de final, e unha semifinal. Os partidos son os seguintes:


| Data | Fase | Equipo |  | Resultado |  | Equipo | Espectadores |
| --- | --- | --- | --- | --- | --- | --- | --- |
| 8 de xuño | Primeira rolda | Polonia | Polonia | 1 - 1 | Grecia | Grecia | 56.070 |
| 12 de xuño | Primeira rolda | Polonia | Polonia | 1 - 1 |  | Rusia | 55.920 |
| 16 de xuño | Primeira rolda | Grecia | Grecia | 1 - 0 |  | Rusia | 55.614 |
| 21 de xuño | Cuartos de final | República Checa | República Checa | 0 - 1 | Portugal | Portugal | 55.590 |
| 28 de xuño | Semifinal | Alemaña | Alemaña |  -  |  | D1/C2 |  |

Galería de imaxes
-----------------

* Vista exteriorVista exterior
* InteriorInterior
* Vista interiorVista interior

Notas
-----

1. ↑  "Fundamenty Narodowego wzmocnią gazety i bilon". Arquivado dende o orixinal o 25 de febreiro de 2012. Consultado o 05 de decembro de 2011.

Véxase tamén
------------

### Outros artigos

* Sedes da Eurocopa de Polonia e Ucraína 2012

### Ligazóns externas

* Sitio web oficial do estadio
* Sitio web oficial da UEFA Euro 2012

|  |  |
| --- | --- |
| Control de autoridades | 
* Wd: Q179693
* GeoNames: 8410905
* Google Maps: 7080713020522174603
* MusicBrainz: ID
* Songkick: 1329941
* Structurae: 20049546

 |